Digitālā darba platformu likums

I nodaļa

Vispārīgie noteikumi

1. pants. Likumā lietotie termini

Likumā ir lietoti šādi termini:
1) digitālā darba platforma – fiziska vai juridiska persona, kas sniedz pakalpojumus, kas atbilst visām šādām prasībām:
a) pakalpojumu vismaz daļēji nodrošina attālināti, izmantojot elektroniskos līdzekļus, piemēram, tīmekļa vietni vai mobilo lietotni,
b) to sniedz pēc pakalpojuma saņēmēja pieprasījuma,
c) tas kā nepieciešamu un būtisku elementu ietver personu par atlīdzību veiktā darba organizēšanu neatkarīgi no tā, vai šis darbs tiek veikts tiešsaistē vai konkrētā vietā,
d) tas ietver automatizētās uzraudzības sistēmas vai automatizētās lēmumu pieņemšanas sistēmas izmantošanu.
Par digitālo darba platformu nav uzskatāmi pakalpojuma sniedzēji, kuru galvenais mērķis ir aktīvu izmantošana vai koplietošana vai ar kura starpniecību personas (kas nav profesionāli pakalpojuma sniedzēji) var tālāk pārdot preces.
[bookmark: _Hlk205887908]2) platformu darbs – darbs, ko organizē, izmantojot digitālo darba platformu, un ko Latvijā veic fiziska persona, pamatojoties uz līgumattiecībām starp digitālo darba platformu vai starpnieku un šo personu, neatkarīgi no tā, vai starp šo fizisko personu vai starpnieku un pakalpojuma saņēmēju pastāv līgumattiecības; 
3) persona, kas veic platformu darbu – fiziska persona, kas veic platformu darbu, neatkarīgi no iesaistīto pušu līgumattiecību veida (tajā skaitā neatkarīgi no tā, kā minētās attiecības ir nosauktas); 
[bookmark: _Hlk205891404]4) platformu darbinieks – ir fiziska persona, kas uz darba līguma pamata veic platformu darbu.
[bookmark: _Hlk224910860][bookmark: _Hlk205893963]5) starpnieks – ir fiziska vai juridiska persona, kas nolūkā darīt platformu darbu pieejamu digitālajā darba platformā vai ar tās starpniecību:
a) nodibina līgumattiecības ar minēto digitālo darba platformu un līgumattiecības ar personu, kas veic platformu darbu; vai
b) atrodas apakšuzņēmēju ķēdē starp minēto digitālo darba platformu un personu, kas veic platformu darbu;
[bookmark: _Hlk225447161]6) personu, kas veic platformu darbu, pārstāvji – darbinieku pārstāvji Darba likuma izpratnē vai citi subjekti, kuri var pārstāvēt personas, kas veic platformu darbu, kuras nav platformu darbinieki;
[bookmark: _Hlk205895044]7) platformu darbinieku pārstāvji – darbinieku pārstāvji Darba likuma izpratnē;
8) automatizētās uzraudzības sistēmas — sistēmas, ko izmanto vai kuras atbalsta to, lai, izmantojot elektroniskus līdzekļus, uzraudzītu, pārraudzītu vai novērtētu personu, kas veic platformu darbu, darba izpildi vai darba vidē veiktas darbības, tostarp vācot personas datus;
9) automatizētās lēmumu pieņemšanas sistēmas – sistēmas, ko izmanto, lai ar elektronisko līdzekļu starpniecību pieņemtu vai atbalstītu lēmumus, kuri būtiski ietekmē personas, kas veic platformu darbu, tostarp platformu darbinieku darba apstākļus, jo īpaši lēmumus, kas ietekmē viņu pieņemšanu darbā, viņu piekļuvi darba uzdevumiem un to organizēšanu, viņu atlīdzību, tostarp atsevišķu uzdevumu apmaksas noteikšanu, viņu drošību un veselību, viņu darba laiku, viņu piekļuvi apmācībām, viņu paaugstināšanu amatā vai līdzvērtīgu funkciju, un viņu līgumisko statusu, tostarp viņu konta ierobežošanu, apturēšanu vai izbeigšanu.

2. pants. Likuma mērķis
[bookmark: _Hlk224913326][bookmark: _Hlk225436452][bookmark: _Hlk225435007]Likuma mērķis ir veicināt digitālajās darba platformās nodarbināto personu tiesisko aizsardzību un noteikt digitālo darba platformu darbības noteikumus, kas saistīti ar platformu darba organizēšanu. 

[bookmark: _Hlk224913381]3. pants. Likuma darbības joma
[bookmark: _Hlk225436634](1) Likums nosaka digitālajās darba platformās nodarbināto personu tiesisko statusu, algoritmiskās pārvaldības un fizisko personu datu aizsardzības, drošības un veselības aizsardzības, informēšanas un konsultēšanās noteikumus, tiesiskās aizsardzības līdzekļus, kā arī digitālo darba platformu darbības pārredzamības noteikumus.
(2) Likumu piemēro digitālajām darba platformām (un starpniekiem), kas organizē platformu darbu Latvijā neatkarīgi no digitālās darba platformas (un starpnieka) dibināšanas vietas vai tiesību aktiem, kas piemērojami līgumam starp digitālo darba platformu (vai starpnieku) un personu, kas veic platformu darbu.
(3) Platformu darbinieku darba tiesiskās attiecības regulē Darba likuma noteikumi, ciktāl šajā likumā nav noteikts citādi.

[bookmark: _Hlk224914133]4. pants. Starpniecība digitālā platformu darba organizēšanā
[bookmark: _Hlk224915721](1) Ja digitālā darba platforma izmanto starpnieku, personām, kas veic platformu darbu un kurām ir līgumattiecības ar starpnieku, ir nodrošināms tāds pats aizsardzības līmenis kā personām, kurām ir tiešas līgumattiecības ar digitālo darba platformu.
[bookmark: _Hlk214957437][bookmark: _Hlk224916110](2) Ja digitālā darba platforma izmanto starpniekus, digitālā darba platforma un starpnieks vienojas par to, kurš ir atbildīgs par šajā likumā digitālajai darba platformai noteikto pienākumu izpildi.
[bookmark: _Hlk224920314](3) Digitālā darba platforma un starpnieks sadarbojas un apmainās ar informāciju, ciktāl tas nepieciešams, lai personai, kas veic platformas darbu, nodrošinātu šajā likumā paredzētās tiesības.
[bookmark: _Hlk224920228](4) Ja digitālā darba platforma un starpnieks nav vienojušies par atbildības sadalījumu atbilstoši šā panta otrajai daļai, digitālā darba platforma un starpnieks ir solidāri atbildīgi par šā likuma saistību izpildi pret personu, kas veic platformu darbu.
[bookmark: _Hlk224928974][bookmark: _Hlk224924482](5) Ja starpnieks atbilstoši Eiropas Parlamenta un Padomes 2016. gada 27. aprīļa Regulai (ES) 2016/679 (Vispārīgā datu aizsardzības regula) (turpmāk – Datu regula) ir uzskatāms par datu pārzini, tad starpnieks ir atbildīgs par šā likuma 6. – 10. panta prasību izpildi.

II nodaļa

[bookmark: _Hlk225429475]Personu, kas veic platformu darbu, nodarbinātības statuss

[bookmark: _Hlk225414157]5. pants. Nodarbinātības statusa noteikšana
(1) Persona var veikt platformu darbu, noslēdzot darba līgumu vai citu civiltiesisku līgumu. 
(2) Nosakot līgumisko attiecību veidu, ņem vērā faktus, kas saistīti ar faktisko darba izpildi, tostarp automatizētu uzraudzības sistēmu vai automatizētu lēmumu pieņemšanas sistēmu izmantošanu platformu darba organizēšanā, neatkarīgi no tā, kā šīs attiecības ir nosauktas jebkurā līgumā, par kuru iesaistītās puses varētu būt vienojušās. 
[bookmark: _Hlk224814752](3) Persona, kas par atlīdzību veic darbu digitālajā darba platformā, ir uzskatāma par platformu darbinieku starp kuru un digitālo darba platformu pastāv darba tiesiskās attiecības, ja konstatē faktus, kas liecina par digitālās darba platformas (vai starpnieka) vadību un kontroli attiecībā pret šo personu (darba tiesisko attiecību esamības pieņēmums). 
(4) Ja persona, kas veic platformu darbu, uzskata, ka ar viņu nodibinātās līgumiskās attiecības pēc savas faktiskās un juridiskās dabas ir darba tiesiskās attiecības, viņa var celt tiesā prasību par darba tiesisko attiecību atzīšanu.
(5) Strīda gadījumā, ceļot prasību tiesā persona, kas veic platformu darbu, norāda uz apstākļiem, kas varētu būt pamatā darba tiesisko attiecību esamībai, bet digitālajai darba platformai (vai starpniekam) ir pienākums pierādīt, ka tiesiskās attiecības, kas nodibinātas starp personu, kas veic platformu darbu un digitālo darba platformu (vai starpnieku) nav darba tiesiskās attiecības.
(6) Ja starp personu, kas veic platformu darbu, un digitālo darba platformu (vai starpnieku) tiek konstatētas darba tiesiskās attiecības, nolēmumā nepārprotami norāda subjektu (subjektus), kas ir atbildīgi par darba devēja pienākumu izpildi.
(7) Šā panta trešajā daļā noteiktais darba tiesisko attiecību esamības pieņēmums attiecināms arī uz gadījumiem, kad Valsts darba inspekcija, veicot uzraudzības un kontroles pasākumus, konstatē faktus, kas liecina par digitālās darba platformas (vai starpnieka) vadību un kontroli attiecībā pret personu, kas veic platformu darbu. Šādā gadījumā digitālajai darba platformai (vai starpniekam) ir pienākums pierādīt, ka tiesiskās attiecības, kas nodibinātas starp personu, kas veic platformu darbu, un digitālo darba platformu (vai starpnieku), nav darba tiesiskās attiecības. 
(8) Ja Valsts darba inspekcija izdod administratīvu aktu, ar kuru konstatē darba tiesisko attiecību esamību starp personu, kas veic platformu darbu, un digitālo darba platformu (vai starpnieku), šāda administratīvā akta apstrīdēšana vai pārsūdzēšana aptur tā darbību. 
.
III nodaļa

Algoritmiskā pārvaldība

6. pants. Ierobežojumi personas datu apstrādei, izmantojot automatizētas uzraudzības sistēmas vai automatizētas lēmumu pieņemšanas sistēmas
(1) Digitālajai darba platformai (vai starpniekam) ir aizliegts, izmantojot automatizētas uzraudzības sistēmas vai automatizētas lēmumu pieņemšanas sistēmas, apstrādāt personas, kas veic platformu darbu, šādus personas datus un šādos gadījumos:
1) datus par personas emocionālo vai psiholoģisko stāvokli;
2) datus saistībā ar personas privātām sarunām, tajā skaitā saziņu ar citām personām, kas veic platformu darbu, un ar šo personu pārstāvjiem;
3) personas dati netiek vākti, kamēr persona, kas veic platformu darbu, nepiedāvā vai neveic platformu darbu;
4) lai prognozētu personas pamattiesību, tajā skaitā biedrošanās brīvības, tiesību uz darba koplīguma sarunām un rīcību vai tiesību uz informēšanu un konsultēšanos, izmantošanu;
5) lai izsecinātu personas rases vai etnisko izcelsmi, migrācijas statusu, politiskos uzskatus, reliģisko vai filozofisko pārliecību, invaliditāti, veselības stāvokli, tajā skaitā hronisku slimību vai HIV statusu, emocionālo vai psiholoģisko stāvokli, dalību arodbiedrībās, personas dzimumdzīvi vai seksuālo orientāciju;
6) biometriskos datus Datu regulas 4. panta 14. punkta izpratnē, lai noteiktu šīs personas identitāti, salīdzinot minētos datus ar datubāzē glabātajiem fizisko personu biometriskajiem datiem.
(2) Šā panta pirmajā daļā noteiktie aizliegumi piemērojami no brīža, kad tiek uzsākta digitālajās platformās nodarbināto personu atlases procedūra, bet jebkurā gadījumā, sākot no tiesisko attiecību nodibināšanas brīža.
(3) Papildus automatizētām uzraudzības sistēmām un automatizētām lēmumu pieņemšanas sistēmām šā panta noteikumi piemērojami arī gadījumos, kad digitālā darba platforma (vai starpnieks) izmanto automatizētas sistēmas, kas pieņem vai atbalsta lēmumus, kuri jebkādā veidā ietekmē personas, kas veic platformu darbu.

7. pants. Novērtējums par ietekmi uz datu aizsardzību 
(1) Personas datu apstrāde, ko veic digitālā darba platforma (vai starpnieks), izmantojot automatizētas uzraudzības sistēmas vai automatizētas lēmumu pieņemšanas sistēmas, ir datu apstrādes veids, kas var radīt augstu risku fizisku personu tiesībām un brīvībām Datu regulas 35. panta 1. punkta izpratnē.
[bookmark: _Hlk220598396](2) Digitālā darba platforma (vai starpnieks), kas darbojas kā pārzinis Datu regulas 4. panta 7. punkta izpratnē, veicot novērtējumu par automatizētas uzraudzības sistēmas vai automatizētas lēmumu pieņemšanas sistēmas personas datu apstrādes ietekmi uz personu, kas veic platformu darbu, datu aizsardzību, tajā skaitā attiecībā uz šā likuma 6. pantā noteiktajiem aizliegumiem personas datu apstrādei, noskaidro personu, kas veic platformu darbu, un to pārstāvju viedokli.
(3) Digitālā darba platforma (vai starpnieks) sniedz šā panta otrajā daļā minēto novērtējumu par ietekmi uz datu aizsardzību platformu darbinieku pārstāvjiem. 

8. pants. Pārredzamība attiecībā uz automatizētām uzraudzības sistēmām un automatizētām lēmumu pieņemšanas sistēmām
[bookmark: _Hlk215650920](1) Digitālā darba platforma (vai starpnieks) sniedz informāciju personām, kas veic platformu darbu, kā arī platformu darbinieku pārstāvjiem par automatizēto uzraudzības sistēmu vai automatizēto lēmumu pieņemšanas sistēmu izmantošanu, kā arī par jebkuriem lēmumiem, kurus pieņem vai atbalsta automatizētās sistēmas, kas jebkādā veidā ietekmē personas, kas veic platformu darbu.
(2) Attiecībā uz automatizētām uzraudzības sistēmām sniedzama informācija par:
1) to, ka šādas sistēmas tiek izmantotas vai tiek ieviestas;
2) šādu sistēmu uzraudzīto, pārraudzīto vai novērtēto datu un darbību kategorijas, tajā skaitā pakalpojuma saņēmēja veikto novērtējumu par ietekmi uz datu aizsardzību;
3) uzraudzības mērķi un to, kā šādai sistēmai ir jāveic minētā uzraudzība;
[bookmark: _Hlk215658420]4) šādu sistēmu apstrādāto personas datu saņēmējus vai saņēmēju kategorijas un jebkādu šādu personas datu nodošanu vai pārsūtīšanu, tajā skaitā uzņēmumu grupas ietvaros.
(3) Attiecībā uz automatizētām lēmumu pieņemšanas sistēmām sniedzama informācija par: 
1) to, ka šādas sistēmas tiek izmantotas vai tiek ieviestas;
2) šādu sistēmu pieņemto vai atbalstīto lēmumu kategorijas;
[bookmark: _Hlk215661007]3) datu kategorijas un galvenos parametrus, kurus šādas sistēmas ņem vērā, un šo galveno parametru relatīvo nozīmīgumu automatizēto lēmumu pieņemšanā, tajā skaitā veidu, kādā personas, kas veic platformu darbu, dati vai rīcība ietekmē lēmumus;
4) pamatojumu lēmumiem ierobežot, apturēt vai izbeigt personas, kas veic platformu darbu, kontu, atteikt samaksu par tās paveikto darbu, kā arī lēmumiem par tās līgumisko statusu vai jebkuram lēmumam ar līdzvērtīgu vai negatīvu ietekmi;
[bookmark: _Hlk215672002](4) Digitālā darba platforma (vai starpnieks) sniedz šā panta pirmajā, otrajā un trešājā daļā minēto informāciju personai, kas veic platformu darbu, attiecībā uz tām sistēmām un to iezīmēm, kuras viņus tieši ietekmē, tajā skaitā, attiecīgā gadījumā par viņu darba apstākļiem. Šāda informācija sniedzama ne vēlāk kā pirmajā dienā, kad persona uzsāka veikt platformu darbu. Ja tiek ieviestas izmaiņas, kas ietekmē darba apstākļus, darba organizāciju vai darba izpildes uzraudzību, informācija sniedzama pirms attiecīgo izmaiņu ieviešanas. Informācija personai, kas veic platformu darbu, sniedzama arī jebkurā citā laikā pēc viņas pieprasījuma, tajā skaitā arī informācija visaptverošā un detalizētā veidā par visām attiecīgajām sistēmām un to iezīmēm.
[bookmark: _Hlk215673692](5) Digitālā darba platforma (vai starpnieks) sniedz šā panta pirmajā, otrajā un trešājā daļā minēto informāciju platformu darbinieku pārstāvjiem visaptverošā un detalizētā veidā par visām attiecīgajām sistēmām un to iezīmēm. Šī informācija sniedzama pirms šo sistēmu izmantošanas vai pirms tādu izmaiņu ieviešanas, kas ietekmē darba apstākļus, darba organizāciju vai darba izpildes uzraudzību. Informācija platformu darbinieku pārstāvjiem sniedzama arī jebkurā citā laikā pēc viņu pieprasījuma.
(6)  Digitālā darba platforma (vai starpnieks) sniedz šā panta pirmajā, otrajā un trešajā daļā minēto informāciju rakstveidā, pārredzamā, saprotamā un viegli pieejamā veidā, izmantojot skaidru un vienkāršu valodu.
(7) Digitālā darba platforma (vai starpnieks) pēc valsts uzraudzības un kontroles iestāžu pieprasījuma jebkurā laikā sniedz šā panta pirmajā, otrajā un trešajā daļā minēto informāciju visaptverošā un detalizētā veidā.
(8) Ja ir uzsākta digitālajās platformās nodarbināto personu atlases procedūra, digitālā darba platforma (vai starpnieks) sniedz attiecīgajām personām šā panta pirmjajā, otrajā un trešajā daļā minēto informāciju par automatizētajām uzraudzības sistēmām vai automatizētajām lēmumu pieņemšanas sistēmām, ko izmanto digitālajās platformās nodarbināto personu atlases procedūrā. Šāda informācija sniedzama pirms atlases procedūrām, ievērojot šā panta sesto daļu. 
(9)  Personai, kas veic platformu darbu, ir tiesības uz tādu personas datu pārnesamību, kuri ģenerēti, viņai veicot darbu saistībā ar digitālās darba platformas (vai starpnieka) automatizētajām uzraudzības sistēmām vai automatizētajām lēmumu pieņemšanas sistēmām, tajā skaitā attiecībā uz vērtējumiem un atsauksmēm, tam neradot negatīvu ietekmi uz pakalpojuma saņēmēja tiesībām saskaņā ar Datu regulu. 
[bookmark: _Hlk224331950](10) Digitālajai darba platformai (vai starpniekam) ir pienākums nodrošināt personai, kas veic platformu darbu, bezmaksas rīkus, kuri atvieglo šā panta devītajā daļā minēto un Datu regulas 20. pantā noteikto tiesību uz datu pārnesamību efektīvu īstenošanu. Digitālā darba platforma pēc personas, kas veic platformu darbu, pieprasījuma nosūta šādus personas datus tieši trešajai personai. 

9. pants. Cilvēka veikta automatizēto uzraudzības sistēmu un automatizēto lēmumu pieņemšanas sistēmu pārraudzība
(1) Digitālajai darba platformai (vai starpniekam) ir pienākums pārraudzīt un, iesaistot platformu darbinieku pārstāvjus, regulāri, bet jebkurā gadījumā ne retāk kā reizi divos gados novērtēt, kā individuāli lēmumi, kas pieņemti vai atbalstīti ar digitālās darba platformas (vai starpnieka) izmantotām automatizētām uzraudzības sistēmām un automatizētām lēmumu pieņemšanas sistēmām, ietekmē personas, kas veic platformu darbu, tajā skaitā, ja un kā šie lēmumi ietekmē minēto personu darba apstākļus un vienlīdzīgu attieksmi darbā.
[bookmark: _Hlk215751698](2) Digitālā darba platforma (vai starpnieks) nodrošina pietiekamus cilvēkresursus, lai efektīvi pārraudzītu un novērtētu tādu individuālu lēmumu ietekmi, kas pieņemti vai atbalstīti ar automatizētām uzraudzības sistēmām vai automatizētām lēmumu pieņemšanas sistēmām. Pārraudzības un novērtēšanas pasākumus digitālajā platformā veic persona, kurai ir atbilstošas zināšanas un prasmes, kā arī pilnvaras atbilstošo pasākumu veikšanai, tajā skaitā attiecībā uz automatizēto lēmumu noraidīšanu. Personām, kuras norīkotas minētās funkcijas veikšanai, nedrīkst radīt nelabvēlīgas sekas vai kā citādi ierobežot viņas tiesības.
(3)  Ja šā panta pirmajā daļā minētajā pārraudzībā vai novērtēšanā konstatē augstu diskriminācijas risku darbā automatizēto uzraudzības sistēmu vai automatizēto lēmumu pieņemšanas sistēmu izmantošanā vai konstatē, ka individuāli lēmumi, kas pieņemti vai atbalstīti ar automatizētām uzraudzības sistēmām vai automatizētām lēmumu pieņemšanas sistēmām, ir pārkāpuši personas, kas veic platformu darbu, tiesības, digitālā darba platforma (vai starpnieks) veic nepieciešamos pasākumus, tajā skaitā, ja nepieciešams, veic izmaiņas automatizētajā uzraudzības sistēmā vai automatizētajā lēmumu pieņemšanas sistēmā vai pārtrauc tās izmantošanu.
(4) Informāciju par šā panta pirmajā daļā minēto novērtējumu digitālā darba platforma (vai starpnieks) nosūta platformu darbinieku pārstāvjiem. Digitālā darba platforma (vai starpnieks) minēto informāciju pēc pieprasījuma dara pieejamu arī personām, kas veic platformu darbu, un valsts uzraudzības un kontroles iestādēm, kas nepieciešama to funkciju un uzdevumu īstenošanai.
(5)  Digitālā darba platforma (vai starpnieks) nodrošina, ka jebkuru lēmumu ierobežot, apturēt vai izbeigt personas, kas veic platformu darbu, līgumattiecības vai kontu vai jebkuru citu lēmumu ar līdzvērtīgu negatīvu ietekmi pieņem cilvēks.

10. pants. Cilvēka veikta pārbaude
(1) Personai, kas veic platformu darbu, ir tiesības bez nepamatotas kavēšanās saņemt mutisku vai rakstisku paskaidrojumu no digitālās darba platformas (vai starpnieka) par jebkuru lēmumu, kas pieņemts vai atbalstīts ar automatizēto lēmumu pieņemšanas sistēmu. Paskaidrojums sniedzams pārredzamā un saprotamā veidā, izmantojot skaidru un vienkāršu valodu.
(2) Digitālajai darba platformai (vai starpniekam) ir pienākums sniegt personām, kas veic platformu darbu, piekļuvi kontaktpersonai, kuru digitālā darba platforma (vai starpnieks) izraudzījusies, lai apspriestu un noskaidrotu faktus, apstākļus un iemeslus, kas noveda pie attiecīgā lēmuma pieņemšanas. Digitālā darba platforma (vai starpnieks) nodrošina, ka šādai kontaktpersonai ir minēto pasākumu veikšanai atbilstošas zināšanas un prasmes, kā arī pilnvaras. 
(3) Digitālā darba platforma (vai starpnieks) bez nepamatotas kavēšanās, bet ne vēlāk kā dienā, kad lēmums stājas spēkā, sniedz personai, kas veic platformu darbu, rakstisku paziņojumu par iemesliem jebkuram lēmumam, ko pieņēmusi vai atbalstījusi automatizētā lēmumu pieņemšanas sistēma, lai ierobežotu, apturētu vai izbeigtu personas, kas veic platformu darbu, kontu, jebkuram lēmumam atteikt samaksu par personas, kas veic platformu darbu, veikto darbu, jebkuram lēmumam par personas, kas veic platformu darbu, līgumisko statusu, jebkuram lēmumam ar līdzīgu ietekmi vai jebkuram citam lēmumam, kas ietekmē darba attiecību vai citu līgumattiecību būtiskos aspektus.
(4) Personām, kas veic platformu darbu, un to pārstāvjiem, kuri rīkojas to vārdā, ir tiesības pieprasīt digitālajai darba platformai (vai starpniekam) pārskatīt šā panta pirmajā daļā minētos lēmumus. Digitālajai darba platformai (vai starpniekam) ir pienākums nekavējoties, bet ne vēlāk kā divu nedēļu laikā pēc pieprasījuma saņemšanas sniegt pamatotu atbildi rakstveidā personai, kas veic platformu darbu. 
(5) Ja ar šā panta pirmajā daļā minēto lēmumu tiek pārkāptas personas, kas veic platformu darbu, tiesības, digitālā darba platforma (vai starpnieks) nekavējoties, bet ne vēlāk kā divu nedēļu laikā pēc lēmuma pieņemšanas labo minēto lēmumu. Ja šāda labošana nav iespējama, digitālā darba platforma (vai starpnieks) piedāvā atbilstošu kompensāciju par nodarīto kaitējumu. Jebkurā gadījumā digitālā darba platforma (vai starpnieks) veic nepieciešamos pasākumus, tajā skaitā vajadzības gadījumā veic izmaiņas automatizētajā lēmumu pieņemšanas sistēmā vai pārtrauc tās izmantošanu.
(6) Šā panta noteikumus nepiemēro personām, kas veic platformu darbu un kas ir arī komerciālie lietotāji Eiropas Parlamenta un Padomes Regulas (ES) 2019/1150 (2019. gada 20. jūnijs) par taisnīguma un pārredzamības veicināšanu komerciālajiem lietotājiem paredzētos tiešsaistes starpniecības pakalpojumos 2. panta 1. punkta izpratnē.

[bookmark: _Hlk213332596]11. pants. Drošība un veselība darbā
(1) Neskarot prasības, kuras izriet no darba aizsardzību regulējošiem normatīvajiem aktiem, digitālā darba platforma (vai starpnieks) attiecībā uz platformu darbiniekiem papildus:
1) novērtē riskus, ko viņu drošībai un veselībai rada automatizētās uzraudzības sistēmas un automatizētās lēmumu pieņemšanas sistēmas, jo īpaši attiecībā uz iespējamiem ar darbu saistītu nelaimes gadījumu riskiem, psihosociāliem un ergonomiskiem riskiem;
2) izvērtē, vai minēto sistēmu aizsardzības pasākumi ir piemēroti identificētajiem riskiem, ņemot vērā darba vides īpatnības;
3) ievieš atbilstošus preventīvos un aizsardzības pasākumus.
[bookmark: _Hlk213334277](2) Digitālā darba platforma (vai starpnieks) atbilstoši darba aizsardzību regulējošo normatīvo aktu noteikumiem nodrošina konsultēšanos ar platformu darbiniekiem, viņu informēšanu un līdzdalību šā panta pirmās daļas minēto pasākumu īstenošanā. 
(3) Digitālajai darba platforma (vai starpniekam) neizmanto automatizētās uzraudzības sistēmas vai automatizētās lēmumu pieņemšanas sistēmas tādā veidā, kas rada nepamatotu spiedienu uz platformu darbiniekiem vai citādi apdraud platformu darbinieku drošību, fizisko un garīgo veselību.
(4) Papildus automatizētām lēmumu pieņemšanas sistēmām šo pantu piemēro arī gadījumiem, ja digitālā darba platforma (vai starpnieks) izmanto automatizētās sistēmas, kas pieņem vai atbalsta lēmumus, kuri jebkādā veidā ietekmē platformu darbiniekus.
(5) Lai nodrošinātu platformu darbinieku drošību un veselību, tajā skaitā pret vardarbību un uzmākšanos, digitālajai darba platformai (vai starpniekam) ir pienākums veikt preventīvus pasākumus, tajā skaitā nodrošinot platformu darbinieku iespējas ziņot par šādiem pārkāpumiem.

12. pants. Informēšana un konsultēšanās
(1) Šā panta noteikumi neskar darbinieku informēšanas, konsultēšanās un līdzdalības noteikumus, kurus regulē Darba aizsardzības likuma, Darba likuma un Eiropas Savienības mēroga komercsabiedrību un Eiropas Savienības mēroga komercsabiedrību grupu darbinieku informēšanas un konsultēšanās likuma normas.
(2) Platformu darbinieku pārstāvjiem ir tiesības laikus saņemt informāciju un konsultēties ar digitālo darba platformu (vai starpnieku) pirms tas pieņem lēmumus, kuru rezultātā varētu tikt ieviestas automatizētas uzraudzības sistēmas vai aitomatizētas lēmumu pieņemšanas sistēmas, vai veiktas būtiskas izmaiņas to izmantošanā. Šāda informēšana un konsultēšanās īstenojama atbilstoši Darba likuma noteikumiem.
(3) Platformu darbinieku pārstāvjiem ir tiesības pieaicināt viņu izvēlētus ekspertus, ja tas nepieciešams saistībā ar šā panta otrajā daļā minēto informēšanu un konsultēšanos, lai sagatavotu platformu darbinieku pārstāvju viedokli. 
(4) Ja digitālā darba platforma (vai starpnieks) Latvijā nodarbina vairāk kā 250 platformu darbiniekus, šā panta trešajā daļā noteiktos eksperta izdevumus sedz digitālā darba platforma (vai starpnieks), ciktāl šie izdevumi ir samērīgi. 
13. pants. Platformu darbinieku informēšana
(1) Ja platformu darbinieku pārstāvju nav, digitālajai darba platformai (vai starpniekam) ir pienākums rakstveidā informēt platformu darbiniekus par lēmumiem, kuru rezultātā varētu tikt ieviestas automatizētās uzraudzības sistēmas vai automatizētas lēmumu pieņemšanas sistēmas vai būtiski mainīta to izmantošana. Digitālā darba platforma (vai starpnieks) šo informāciju sniedz pārredzamā, saprotamā un viegli pieejamā veidā, izmantojot skaidru un vienkāršu valodu. 

14. pants. Īpaša kārtība attiecībā uz personu, kas veic platformu darbu, pārstāvjiem, kuri nav platformu darbinieku pārstāvji
Personu, kas veic platformu darbu, pārstāvji, kuri nav platformu darbinieku pārstāvji, attiecībā uz savu personas datu aizsardzību var izmantot tiesības, kas platformu darbinieku pārstāvjiem piešķirtas saskaņā ar šā likuma 7. panta trešo daļu, 8. panta pirmo, otro, trešo, piekto, sesto un septīto daļu, 9. panta ceturto daļu un 10. panta ceturto daļu tiktāl, ciktāl viņi rīkojas tādu personu vārdā, kas veic platformu darbu un kas nav platformu darbinieki.

IV nodaļa

Pārredzamība attiecībā uz platformu darbu

15. pants. Informācija par platformu darbinieku nodarbināšanu
(1) Digitālajai darba platformai (vai starpniekam) ir pienākums elektroniski informēt Valsts darba inspekciju par platformu darbinieku nodarbināšanu digitālajā darba platformā, norādot arī digitālās darba platformas – fiziskas personas vārdu, uzvārdu, personu apliecinoša dokumenta numuru un adresi vai juridiskās personas nosaukumu (firmu), reģistrācijas numuru un adresi, kā arī citu kontaktinfomāciju (tālruņa numuru, elektroniskā pasta adresi). 
(2) Digitālajai darba platformai (vai starpniekam) ir pienākums sniegt Valsts darba inspekcijai pēc pieprasījuma informāciju par darbu, ko veic personas, kas veic platformu darbu, un viņu nodarbinātības statusu.

16. pants. Piekļuve informācijai par platformu darbu
(1) Digitālā darba platforma (vai starpnieks) Valsts darba inspekcijai un personu, kas veic platformu darbu, pārstāvjiem dara pieejamu informāciju par: 
1) to personu skaitu, kas veic platformu darbu, izmantojot attiecīgo digitālo darba platformu, norādot informāciju par šo personu darbības apjomu (nostrādāto stundu skaitu mēnesī, nedēļā vai dienā) un viņu līgumisko vai nodarbinātības statusu;
2) vispārīgajiem noteikumiem, ko digitālā darba platforma ir noteikusi un kas piemērojami šīm līgumattiecībām;
3) starpniekiem, ar kuriem digitālajai darba platformai ir līgumattiecības; 
4)  vidējo darbības ilgumu, vidējo nedēļā nostrādāto stundu skaitu uz vienu personu un vidējiem ienākumiem no to personu darbības, kas regulāri veic platformu darbu, izmantojot attiecīgo digitālo darba platformu.
(2) Digitālā darba platforma (vai starpnieks) atjauno šā panta pirmās daļas informāciju vismaz reizi sešos mēnešos. Ja šā panta pirmās daļas 2. punktā minētie vispārīgie noteikumi tiek grozīti pēc būtības, tad informācija atjaunojama katru reizi, kad šādi groījumi tiek veikti. Ja digitālā darba platforma (vai starpnieks) ir mazais vai vidējais uzņēmums, tajā skaitā mikrouzņēmums, digitālā darba platforma (vai starpnieks) atjauno šā panta pirmās daļas informāciju vismaz reizi gadā.
(3) Šā panta pirmās daļas 1. līdz 3. punktā minēto informāciju digitālā darba platforma elektroniski iesniedz Valsts darba inspekcijai un personu, kas veic platformu darbu, pārstāvjiem tieši vai publicējot šo informāciju digitālās darba platformas (vai starpnieka) tīmekļvietnē.
(4) Informāciju, kas minēta šā panta pirmās daļas 4. punktā, digitālā darba platforma (vai starpnieks) sniedz tikai pēc Valsts darba inspekcijas un personu, kas veic platformu darbu, pārstāvju pieprasījuma.
(5) Valsts darba inspekcijai, kā arī personu, kas veic platformu darbu, pārstāvjiem ir tiesības pieprasīt digitālajai darba platformai (vai starpniekam) papildu skaidrojumus un detalizētāku informāciju par jebkuru digitālās darba platformas (vai starpnieka) sniegto informāciju, tajā skaitā detalizētāku informāciju par darba līgumiem. Digitālā darba platforma (vai starpnieks) pēc šāda pieprasījuma saņemšanas sniedz pamatotu atbildi. Šāda atbilde sniedzama savlaicīgi, bet ne vēlāk kā viena mēneša laikā.
V nodaļa

Personu, kas veic platformu darbu, tiesību aizsardzība

17. pants. Personas, kas veic platformu darbu, tiesības uz tiesisko aizsardzību
(1) Ikvienai personai, kas veic platformu darbu, ir tiesības vērsties tiesā, ja ir pārkāptas šajā likumā noteiktās personas tiesības.
(2) Izšķirot strīdus starp digitālo darba platformu (vai starpnieku) un personu, kas veic platformu darbu, piemērojams Civilprocesa likums, Civillikums, Darba strīdu likums, ciktāl šajā likumā nav noteikts citādi.
(3) Personai, kas veic platformu darbu, ir tiesības prasīt zaudējumu atlīdzību un atlīdzību par morālo kaitējumu, ja ir pārkāptas šajā likumā viņām paredzētās tiesības. Strīda gadījumā atlīdzības par morālo kaitējuma apmēru nosaka tiesa pēc sava ieskata.
(4) Personu, kas veic platformu darbu, pārstāvji normatīvajos aktos noteiktā kārtībā ar personu, kas veic platformu darbu, piekrišanu var vērsties tiesā vai iestādē un aizstāvēt personas, kas veic platformu darbu, tiesības un likumiskās intereses. Pārstāvību civilprocesā vai administratīvajā procesā īsteno atbilstoši Civilprocesa likumam un Administratīvā procesa likumam.

18. pants. Saziņas iespējas personām, kas veic platformu darbu
(1) Digitālā darba platforma (vai starpnieks), izmantojot savu digitālo infrastruktūru vai līdzīgus iedarbīgus līdzekļus, nodrošina personām, kas veic platformu darbu, privātu un drošu savstarpēju saziņu, kā arī iespēju sazināties un uzturēt saziņu ar personu, kas veic platformu darbu, pārstāvjiem. 
(2) Šā panta pirmajā daļā noteiktās saziņas nodrošināšanā digitālā darba platforma (vai starpnieks) vienlaikus ievēro Datu regulā noteiktās prasības, kā arī tā atturās no piekļuves šai saziņai vai tās uzraudzīšanas.
(3) Digitālā darba platforma (vai starpnieks) atturas no piekļuves šādiem saziņas rīkiem vai to uzraudzības.

19. pants. Piekļuve pierādījumiem
Valsts uzraudzības un kontroles iestādēm vai tiesa, izskatot lietas, kas attiecas uz šajā likumā noteikto tiesību un interešu aizsardzību, var pieprasīt no digitālās darba platformas (vai starpnieka) jebkādus būtiskus pierādījumus, kas ir tās rīcībā, tajā skaitā pierādījumus, kas satur konfidenciālu informāciju, ja tās uzskata, ka tie ir būtiski attiecībā uz lietas izskatīšanu.

20. pants. Aizliegums radīt nelabvēlīgas sekas
(1) Aizliegts sodīt personu, kas veic platformu darbu, vai citādi tieši vai netieši radīt viņai nelabvēlīgas sekas tāpēc, ka persona, kas veic platformu darbu, pieļaujamā veidā izmanto savas tiesības. 
(2) Šā panta pirmajā daļā minētais aizliegums attiecināms arī uz gadījumiem, ja persona, kas veic platformu darbu, ir iesniegusi sūdzību digitālajai darba platformai (vai starpniekam) vai vērsusies valsts uzraudzības un kontroles iestādēs vai tiesā, lai aizsargātu savas tiesības un likumiskās intereses.
(3) Ja strīda gadījumā persona, kas veic platformu darbu, norāda uz apstākļiem, kas varētu būt par pamatu digitālās darba platformas (vai starpnieka) radītajām nelabvēlīgajām sekām, digitālajai darba platformai (vai starpniekam) ir pienākums pierādīt, ka persona, kas veic platformu darbu, nav sodīta vai viņai nav tieši vai netieši radītas nelabvēlīgas sekas tāpēc, ka persona, kas veic platformu darbu, pieļaujamā veidā izmanto savas tiesības.
(4) Šā panta pirmās, otrās un trešās daļas noteikumi ir attiecināmi arī uz personu, kas veic platformu darbu, pārstāvjiem.

21. pants. Aizsardzība pret tiesisko attiecību izbeigšanu
(1) Ja persona, kas veic platformu darbu, ir platformu darbinieks, tad darba līguma izbeigšanai piemērojami Darba likuma noteikumi. 
(2) Ja persona, kas veic platformu darbu, nav platformu darbinieks, digitālajai darba platformai (vai starpniekam) aizliegts izbeigt līgumu, ar kuru nodibinātas attiecīgās civiltiesiskās attiecības, vai rīkoties līdzvērtīgi, ja persona, kas veic platformu darbu, ir pieļaujamā veidā izmantojusi savas tiesības, kas noteiktas šajā likumā.
(3) Ja persona, kas veic platformu darbu, uzskata, ka attiecībā pret viņu ir noticis šā likuma otrās daļas pārkāpums, šī persona var pieprasīt, lai digitālā darba platforma (vai starpnieks) sniegtu pienācīgu pamatojumu līguma izbeigšanai vai jebkādai līdzvērtīgai rīcībai. Digitālās darba platformas (vai starpnieka) pienākums ir rakstveidā sniegt šādu pamatojumu bez nepamatotas kavēšanās, bet ne vēlāk kā divu nedēļu laikā. 
(4) Persona, kas veic platformu darbu, bet nav platformu darbinieks, var celt prasību tiesā par līguma izbeigšanas atzīšanu par spēkā neesošu vai citas līdzvērtīgas rīcības atzīšanu par spēkā neesošu viena mēneša laikā no tiesisko attiecību izbeigšanas dienas vai citas līdzvērtīgas rīcības veikšanas dienas.
(5) Ja strīda gadījumā, ceļot prasību tiesā, persona, kas veic platformu darbu, norāda uz šā panta otrajā daļā minētajiem apstākļiem, kas varētu būt pamatā līguma izbeigšanai vai citai līdzvērtīgai rīcībai, tad digitālajai darba platformai (vai starpniekam) ir pienākums pierādīt, ka līguma izbeigšana vai jebkāda līdzvērtīga rīcība ir notikusi, pamatojoties uz citiem iemesliem vai apstākļiem, kas nav saistīti ar to, ka persona, kas veic platformu darbu, ir izmantojusi šajā likumā paredzētās tiesības.
[bookmark: _Hlk214880401]
VI nodaļa 

Administratīvie pārkāpumi un kompetence administratīvo pārkāpumu procesā

22. pants. Uzraudzība un kontrole
[bookmark: _Hlk224890393](1) Datu valsts inspekcija veic šā likuma 6. – 10. panta piemērošanas uzraudzību un izpildes nodrošināšanu, ciktāl tas attiecas uz personas datu aizsardzības jautājumiem atbilstoši Datu regulai, tostarp īsteno minētās regulas 58. pantā ietvertās korektīvās pilnvaras.
(2) Valsts darba inspekcija īsteno uzraudzību un kontroli darba tiesisko attiecību un darba aizsardzības jomā, ciktāl tas neattiecas uz personas datu aizsardzības jautājumiem atbilstoši šā panta pirmajai daļai.
(3) Datu valsts inspekcija, Valsts darba inspekcija sadarbojas šā likuma izpildes nodrošināšanā to noteiktās kompetences ietvaros, jo īpaši jautājumos par automatizēto uzraudzības sistēmu vai automatizēto lēmumu pieņemšanas sistēmu ietekmi uz personām, kas veic platformu darbu. Šim nolūkam šīs iestādes pēc pieprasījuma vai pēc savas iniciatīvas savstarpēji apmainās ar nepieciešamo informāciju, tajā skaitā informāciju, kas iegūta saistībā ar pārbaudēm vai izmeklēšanām.
(4) Valsts darba inspekcija un Datu valsts inspekcija sadarbojas ar Eiropas Savienības dalībvalstu kompetentajām institūcijām, kas uzrauga un kontrolē normatīvo aktu ievērošanu attiecībā uz digitālo darba platformu (vai starpnieku) darbību.

23. pants. Administratīvie pārkāpumi digitālo darba platformu darbības jomā un kompetence administratīvo pārkāpumu procesā
(1) Par šā likuma 6. – 10. panta pārkāpumiem, kas saistīti ar personas datu apstrādi, piemēro Datu regulas 83. panta 5. punktā paredzēto administratīvo naudas sodu.
(2) Administratīvā atbildība par šā likuma pārkāpumiem darba tiesisko attiecību un darba aizsardzības jomā nosakāma atbilstoši Darba likuma un Darba aizsardzības likuma normām. 
(3) Administratīvā pārkāpuma procesu par šā panta pirmās daļas pārkāpumiem veic Datu valsts inspekcija. 
(4) Administratīvā pārkāpuma procesu par šā panta otrās daļas pārkāpumiem veic Valsts darba inspekcija.

Pārejas noteikumi
Attiecībā uz līgumattiecībām, kas uzsāktas līdz 2026. gada 2. decembrim un turpinās šā likuma spēkā stāšanās dienā, šā likuma 5. pantā noteiktā nodarbinātības statusa noteikšanas kārtība ir piemērojama no 2026. gada 2. decembra.

[bookmark: es-1364893]Informatīva atsauce uz Eiropas Savienības direktīvu
[bookmark: p2022][bookmark: p-1364894]Likumā iekļautas tiesību normas, kas izriet no Eiropas Parlamenta un Padomes 2024. gada 23. oktobra direktīvas (ES) 2024/2831 par darba nosacījumu uzlabošanu platformu darbā.
	
Likums stājas spēkā 2026. gada 2. decembrī.

